Una propuesta paecía yá la presentare Andecha Astur l’añu pasáu, ensin que los partíos españoles s’ocuparen d’ella. Sicasí, tornamos presentala non sólo pola procedencia’l so conteníu, sinón porque paez que tán camudando les rellaciones ente partíos dientru la Xunta Xeneral, comu se percibe en declaraciones y movimientos qu’apunten a que Podemos taría interesao’n sofitar los prósimos presupuestos de PSOE-IU, convirtiéndose asina en collaboraor del gobiernu d’Adrián Barbón.
#000003
Si estos movimientos cuayen en daqué, sedría’l momentu afayaízu pa que tres partíos que se califiquen de progresistes y sensitibles pa con Asturies (PSOE, IU, Podemos) alcordaren aprebar colos presupuestos otres midíes, comu la oficialidá de la llingua d‘Asturies, o la reconocencia’l Conseyu Soberanu y la cellebración istitucional de la so declaración.
#000004
Creyemos que, 83 años dempués d’aquel momentu hestóricu, yá ye tiempu de que los partíos españoles dexen de ñegase a incluyir el Conseyu Soberanu y al presidente Belarmino Tomás na recostitución que se fae de la Memoria Hestórica d’Asturies, sólo por razones que resulten sectaries pal pueblu asturianu.
#000005